དེས་ན་བོད་དུ་རྩོམ་རིག་ལོ་རྒྱུས་ཀྱི་གཞུང་ལུགས་དེ་ཉིད་མེད་པ་ནས་ཡོད་པ་དང་ཡོད་པ་ནས་འཐུས་ཚང་དུ་འགྲོ་བཞིན་མཆིས་ལ་རྩོམ་རིག་དུས་མཚམས་ཀྱི་དབྱེ་སྟངས་ཐད་ཆབ་སྲིད་ཀྱི་སྒྲིག་གཞིའམ་སྤྱི་ཚོགས་ཀྱི་སྒྲིག་གཞི་ལ་གཞིགས་ནས་དུས་མཚམས་དབྱེ་བ།རྩོམ་ཡིག་རང་ངོས་ཀྱི་ངོ་བོར་གཞིགས་ནས་དུས་མཚམས་དབྱེ་བ།རྩོམ་མཁན་གྱི་ཆ་ནས་དུས་མཚམས་དབྱེ་བ་སོགས་རིགས་མི་འདྲ་བ་ཅི་རིགས་པ་བྱུང་བ་ནི་བོད་ཀྱི་རྩོམ་རིག་ལོ་རྒྱུས་འདི་ཉིད་འཕེལ་རྒྱས་སུ་འགྲོ་བའི་སྔོན་རྟགས་ཤིག་ཡིན་པར་ངེས།དུས་སྐབས་དེ་ཤད་དུ་བོད་དུ་རྩོམ་རིག་གཞུང་ལུགས་འགའ་ཡང་ཐོན་ཡོད་པ་སྟེ།སྤྱི་ལོ༡༩༩༨ལོར་ནུབ་བྱང་མི་རིགས་སློབ་གྲྭ་ཆེན་མོའི་བོད་སྐད་ཡིག་སྡེ་ཚན་གྱི་དགེ་རྒན་རྡོ་རྗེ་རིན་ཆེན་གྱིསརྩོམ་རིག་གཞུང་ལུགས་གནད་བསྡུསཞེས་པ་བརྩམས་ཤིང་མི་རིགས་དཔེ་སྐྲུན་ཁང་གིས་དཔར་བ་དང་དེ་ཉིད་ནུབ་བྱང་གིས་བསླབ་གཞིར་བཅས་སྐད།དེ་རྗེས་སྤྱི་ལོ༡༩༩༩ལོར་བོད་ལྗོངས་སྤྱི་ཚོགས་ཚན་རིག་ཁང་གི་རྒན་ཀུན་དགའ་ལགས་ཀྱིསབོད་ཀྱི་རྩོམ་རིག་གཞུང་ལུགས་སྐོར་གྱི་རྣམ་བཤདཅེས་པ་བརྩམས་ཤིང་བོད་ལྗོངས་མི་དམངས་དཔེ་སྐྲུན་ཁང་གིས་དཔར་དུ་བཏབ།སྤྱི་ལོ༢༠༠༥ལོར་བོད་ལྗོངས་སློབ་ཆེན་གྱི་དགེ་རྒན་ཆེན་མོ་སྟོབས་རྒྱལ་ལགས་ཀྱིསརྩོམ་རིག་རྣམ་གཞགཅེས་པ་བརྩམས་ཤིང་མི་རིགས་དཔེ་སྐྲུན་ཁང་གིས་དཔར་དུ་བཏབ་པ་དང་དེ་ཉིད་བོད་ལྗོངས་སློབ་ཆེན་གྱི་རིག་གཞུང་སློབ་གླིང་གི་བོད་ཡིག་ཚན་ཁག་གི་བསླབ་གཞི་བྱས།